**תקנון תערוכת צילום Uvid Drontech 2025**

**מבוא**

1. השימוש בכלי טיס בלתי מאויישים הפך בשנים האחרונות גם את פניו של עולם הצילום והרחיב את מעטפת היצירה של צלמים חובבים ומקצועיים כאחד. מארגני הכנס לשנת 2025 בחרו לתת במה ייחודית להצגת הישגים ראויים לשבח בתחום הצילום האומנותי והדוקומנטרי ומזמינה מתמודדים להגיש עבודות שצולמו ע"י כטב"מ ו/או מתעדת כטב"מ באופן המביא לידי ביטוי את ייחודיות הפלטפורמה והשימוש בה.
2. כל ההגשות יישפטו בצורה אנונימית, תוך שימת דגש על ייחודיות הקומפוזיציה, היישום הטכני של הצילום, מצויינות העבודה והמסר האישי והייחודי של היצירה.
3. האמור בתקנון זה מנוסח בלשון זכר לצורכי נוחות אך הוא מכוון לשני המינים גם יחד.
4. ההשתתפות בתערוכה מותנית בקריאה של תקנון זה.
5. צילומים שאינם קשורים לנושא התערוכה לא ייקחו חלק בתערוכה.
6. **הגדרות**

לצורכי התערוכה ותקנון זה, למונחים המפורטים להלן תהיה המשמעות המצוינת לצדם, אלא אם נאמר אחרת במפורש:

**"עורכת התערוכה** " – הנהלת כנס UVID Drontech 2025.

**"התערוכה"** – מיצג הנערך על ידי עורכת התערוכה, במועד אחד או במספר מועדים על פי שיקול דעתה של עורכת התערוכה, במסגרתה מתבקש הציבור הרחב לשלוח תמונות שצילם כמפורט להלן בתקנון זה.

**"משתתף בתערוכה"**- **אדם** ששלח תמונה לתערוכה ועומד בקריטריונים שהוגדרו בתקנון זה.

**"המשתתף"** –אדם אשר תמונתו היא אחד מהצילומים הנבחרים להשתתף בתערוכה כפי שנקבע עפ"י תקנון זה ועפ"י ועדת השיפוט.

**הודעת בחירה** – תיעשה במכתב רשמי ובדוא"ל למשתתף.

**"דו"ח בחירה"** –דו"ח שבו עורכת התערוכה תמלא את פרטיהם של הזוכים בתערוכה.

**"ועדת השיפוט"** –ועדה אשר תורכב מצוות של שופטים שיורכב מטעם עורכת התערוכה.

"**התמונות/הצילומים/התצלומים**" – תמונות שיצולמו על ידי המשתתפים בתערוכה.

1. **נושא תערוכת הצילום**
   1. נושא התערוכה הוא הכטב"מ ככלי צילום וכמושא צילום ייחודי. למען הבהרת הנושאים יתקבלו תמונות אשר צולמו ע"י כטב"מ ו/או תמונות בהן מופיע כטב"מ כאובייקט מצולם.
   2. שתי הקטיגוריות יישפטו יחד ויהוו חלק מתערוכה אחת.
2. **תקופת התערוכה**

את הצילומים ניתן לשלוח החל מיום 01.10.2025 ועד ליום 10.11.2025 בשעה 23:59, בדף הנחיתה של התערוכה : <https://uvidphotos.paperform.co/>

צילומים שישלחו לאחר המועד האמור לא ישתתפו בתערוכה. עורכת התערוכה רשאית, בהתאם לשיקול דעתה הבלעדי להחליט על הארכת תקופת התערוכה או קיצורה, וזאת באמצעות הודעה על כך באתר הכנס.

1. **הזכאים להשתתף בתערוכה**
   1. התערוכה פתוחה לכלל הציבור. תנאי להשתתפות של משתתף קטין שגילו עד 18 שנה הינו קבלת הסכמת הוריו/אפוטרופוסיו החוקיים להשתתף בתערוכה.
   2. ההשתתפות מותרת ליחידים בלבד, שלא לצרכים מסחריים.
   3. ההשתתפות, הינה בכפוף לעמידה ביתר הוראות תקנון זה. משתתף אשר לא מילא אחר כל התנאים המפורטים לעיל ולהלן בתקנון זה, לא יהא זכאי להשתתף בתערוכה.
   4. באחריות המשתתף לוודא כי עמד בכל המגבלות לשימוש בכלי הטיס, וכי לא הפר הנחיות ו/או חוקי מדינת ישראל ו/או הנחיות צנזורה וכיו"ב. תצלומים במסגרתם ו/או במהלכם בוצעה עבירה על חוקי מדינת ישראל ייפסלו.
2. **כללי השתתפות**
   1. הצילומים המוגשים לתערוכה חייבים להיות מקוריים, חדשניים וזכויות היוצרים בהן, ובכלל זה, זכויות ההעתקה, הזכויות המוסריות, זכויות השימוש בהן, לרבות הזכות לעשות שימוש בצילומים הכוללים תמונות אנשים או אלמנטים אחרים המהווים מושא לזכויות, במסגרת תערוכה זו, על תנאיה כמפורט בתקנון זה, הינן בבעלות המשתתף מגיש הצילומים.
   2. יובהר, כי עורכת התערוכה לא תעשה בתמונות שימוש להכנסות ישירות כלהשהן, אך תהיה זכאית להשתמש בתצלומ/ים לפרסום תוצאות התערוכה, הזוכים והתמונות הזוכות וזאת על פי שיקול דעתה הבלעדי ובכל מדיה שתבחר, לרבות מדיה דיגיטלית, ללא הגבלת זמן וללא תמורה שהיא. מובהר בזאת שיצוין שמו של המשתתף בתערוכה בעת שימוש בתצלום.
   3. המשתתפים בתערוכה לא יקבלו כל תשלום עבור השתתפותם בתערוכה ו/או הצגת עבודותיהם, כמו גם בגין כל שימוש שתעשה עורכת התערוכה בצילומים שהוגשו על ידם, בהתאם להוראות התקנון. בחתימתם על טפסי ההרשמה, ובעצם הגשת הצילומים לתערוכה, מביעים המשתתפים את הסכמתם המפורשת לאמור בסעיף זה, ולהוראות התקנון, ויש בהשתתפות כדי להוות מתן אישור כאמור לעורכת התערוכה, כמפורט בתקנון זה.
   4. במידה והצילומים כוללים אלמנטים אשר אינם בבעלות המשתתף, ו/או אשר הינם מושא לזכויות בידי צדדים שלישיים ו/או מופיע בצילומים אדם כלשהו, המשתתף יהא אחראי להשגת ההסכמות לפרסום והאישורים הנדרשים, חתומים, על מנת להציג את הצילומים ולעשות בהם כל שימוש, כמתואר בתקנון זה, והכל, קודם להגשת הצילומים לתערוכה. במידה והמופיע בצילום הינו קטין, או אדם שאינו מסוגל לדאוג לענייניו, יהא המשתתף אחראי להשגת אישור מהורי הקטין או האפוטרופוס החוקי, כנדרש בכל מקרה, לשימושים המתוארים בתקנון זה. על האישורים הנדרשים להישלח במייל יחד עם הגשת הצילום. יובהר כי עורכת התערוכה תהא רשאית לפסול משתתף אשר לא צירף הסכמות ו/או אישורים רלבנטים, ככל שנדרש בהתאם להוראות סעיף זה.
   5. כל מתמודד רשאי להגיש עד 2 עבודות לתערוכה. לעשרת העבודות הנבחרות תיכנס רק עבודה אחת של כל צלם. במקרה וייבחרו 2 עבודות של אותו צלם בדירוג של עשרת הצילומים הראשונים, תיפסל אוטומטית העבודה בדירוג הנמוך יותר ולא תופיע בתערוכה
3. **אופן הגשת הצילומים**
   1. יש לשלוח את התצלומ/ים בנושא התערוכה, בדף הנחיתה: <https://uvidphotos.paperform.co/>  
      על המשתתף למלא את פרטיו האישיים (שם פרטי ושם משפחה, כתובת מלאה, מספר טלפון סלולרי, כתובת דואר אלקטרוני). מילוי מלא של פרטים אלה הינו הכרחי וללא מילוי כל הפרטים המוזכרים לעיל, לא תתאפשר השתתפות בתערוכה. פרטים שלא יהיו ברורים ו/או מלאים – יפסלו את התמונה והמשתתף מהשתתפות בתערוכה זו. המשתתפים בפעילות מתחייבים להזין אך ורק את פרטיהם האישיים כאמור ולא להזין כל פרט של צד שלישי.
   2. האחריות הבלעדית על מילוי הפרטים האישיים של המשתתפים בתערוכה ועל נכונותם תהא על המשתתפים בלבד. עורכת התערוכה או מי מטעמה אינם אחראים ולא יהיו אחראים לכל טענה בדבר נכונות ו/או אי נכונות ו/או אי דיוק ו/או שיבוש בפרטים שנקלטו במערכת הפיסבוק ו/או לכל נזק או טענה אחרת בקשר עם הפרטים או מהימנותם. רישומי עורכת התערוכה שהתקבלו מהפרטים שהוזנו על ידי המשתתפים בתערוכה יהוו ראיה מכרעת לנכונותם ו/או לעצם שליחתם על ידי המשתתפים.
   3. מובהר כי משלוח התמונה על ידי המשתתף, מהווה הסכמה מצידו לתנאי תקנון זה, הצהרתו של המשתתף שפרטיו נכונים ואישור כי המשתתף בעצמו צילם תמונה זו.
   4. הצילומים יוגשו בקבצים דיגיטאליים בגודל מקסימלי של 8 מגה בייט. לא יתקבלו צילומים שאינם מוגשים בפורמט דיגיטאלי.
   5. מגבלות עיבוד: אין לשלוח תצלומים שעברו טיפול קיצוני בתוכנת עיבוד (פוטושופ ודומיו, ראו כללים לעריכת תמונה בהמשך) באופן בו שונה התוכן המקורי בצילום באופן מהותי. תמונה אשר לא תעמוד בקריטריון זה צפויה להיפסל.
   6. התצלומים יוגשו ללא מסגור, ללא לוגו או ציון שם הצלם, כתובת או כל מידע אחר בהטבעה על גבי הצילום. תצלומים שיוגשו כך ייפסלו מן התערוכה.
   7. עורכת התערוכה תהא רשאית לבחור תמונות להצגה בתערוכה מבין התמונות המשתתפות בתערוכה, וזאת בהתאם לשיקול דעתה הבלעדי.
   8. אם התצלום ייבחר לתערוכה, הצלם יתבקש להגיש קובץ דיגיטלי בלבד ברזולוציה גבוהה – בפורמט TIFF או JPEG באיכות מקסימלית המותאמת להדפסה בגודל של 120 X 80 ס"מ לפחות, ובפרופיל צבע Adobe RGB 1998 ב-300 DPI. יש לצרף את ה-RAW המקורי (יעשה בירור אימות מול הצלם בנוגע לאותנטיות של הצילום).
4. **כללים לעריכת תמונות**
   1. על התצלום לשקף נאמנה את המציאות כפי שראה וחווה אותו הצלם, ולעולם לא להוליך שולל את הצופה.
   2. עיבודים מקומיים (סלקטיביים) צריכים להתבצע במתינות.
   3. אין לבצע שינויים קיצוניים בתמונה כגון להעלות רוויה בצורה קיצונית, או חידוד קיצוני, הוספת אלמנטים שלא היו קיימים בצילום המקורי, שינויים המייצרים מציאות שונה מהצילום המקורי וכדומה.
   4. מותר להגיש צילומים בעיבוד שחור/לבן כשיקול אומנותי.
   5. מותר ומומלץ להיעזר בתוכנות עריכה ועיבוד תמונה (photo stacking, איחוד תמונות, פנורמות, וכדומה), אך חל איסור על החלפת אלמנטים בתמונה כגון החלפת שמיים וגרמי שמיים, הוספת עצמים ו/או מניפולציות דומות.
5. **בחירת הצילומים לתערוכה**
   1. עורכת התערוכה תעביר לוועדת השיפוט את כל התמונות של משתתפי התערוכה, אשר עמדו בכל התנאים המפורטים בתקנון זה.
   2. בראש ועדת השיפוט יעמוד זיו ברק –מדריך צילום בעל נסיון עשיר בצילום תוך שימוש ברחפנים, ומקדם את נושא הצילום החברתי וצלמים למען הקהילה במגוון תחומים.
   3. התצלומים יוצגו בפני ועדת השיפוט בצורה אנונימית וללא סימנים מזהים.
   4. הוועדה תבצע את השיפוט תוך הקפדה על האיכות המקצועית והאמנותית ובהתאם לשיקול דעתה. הוועדה תבחר צילומים להצגה בתערוכה בכנס UVID Drontech 2025 , על פי שיקול דעתה הבלעדי והיא אינה מחויבת לנמק את החלטתה.
   5. תמונות הצילומים הנבחרים לתערוכה , יוגדלו ויוצגו בכנס ובמספר מועדים נוספים. הודעה על בחירה תיעשה במכתב רשמי ובדוא"ל למשתתף בהתאם לפרטים שמסר בעת ההרשמה לתערוכה.
   6. בעלי העבודות הנבחרות יעודכנו בדבר בחירתם עד שבוע לפני הכנס, ויתבקשו לספק באופן מיידי את קבצי המקור וקובץ ערוך להדפסה כמובהר בסעיף 6.
   7. מארגנת התערוכהו/או ועדת השיפוט אינם מחויבים להסביר את הטעמים לכך שצילומים של משתתף מסוים נפסלו ו/או לא זכו, וכל החלטה כאמור, תהא לפי שיקול דעתם המקצועי של חברי ועדת השיפוט, ומבלי שלמי ממשתתפי התערוכה, תהא כל טענה ו/או דרישה ו/או תביעה בעניין.
   8. החלטת ועדת השיפוט הינה סופית, כפופה לשיקול הדעת הבלעדי של הוועדה, ותוצאות החלטתה תהיינה סופיות ובלתי ניתנות לערעור. לוועדת השיפוט הזכות לדחות צילומים שאיכותם אינה עומדת בקריטריונים המקצועיים המקובלים ו/או לדחות ו/או לפסול צילומים שהתוכן שלהם עלול להיות תוכן פוגעני או שאינם עומדים בהוראות תקנון זה ו/או שאינם עומדים בהוראות כל דין. במקרה של פסילה או דחיית צילומים, אף לאחר קבלתם לתערוכה ולאחר הכרזתם כזוכים, לא תעמוד למשתתף כל טענה ו/או דרישה ו/או תביעה כנגד רשות הטבע והגנים ו/או כנגד ועדת השיפוט.
6. **זכויות יוצרים:**
   1. כל משתתף בתערוכה מאשר בחתימת ידו כי הצילומים שנשלחו לתערוכה הם מקוריים, פרי יצירתו האישית, וכי הוא הבעלים הבלעדי במלוא הזכויות בצילום/ים שהוגש/ו תחת שמו, לרבות זכויות יוצרים, זכויות העתקה, הזכות המוסרית וכל זכות אחרת, ובכלל זה הינו רשאי לעשות כל שימוש בתמונות האנשים המופיעים בצילומים וכי בעצם שליחת הצילומים על ידו במסגרת התערוכה אינו מפר כל זכות מכל מין וסוג, של צד שלישי כלשהו, כולל זכויות קניין רוחני, זכויות יוצרים וכיו"ב.
   2. כל משתתף בתערוכה מצהיר כי אין ולא תהיינה לו או למי מטעמו, כל תביעה, דרישה או טענה, מכל מין וסוג שהוא, לרבות, תביעות אשר עניינן בזכויות יוצרים, זכויות קניין או זכויות מוסריות, לרבות כלפי עורכת התערוכה ו/או מי מטעמה, בקשר עם הצילומים שהוגשו על ידו במסגרת התערוכה.
   3. המשתתפים בתערוכה לא יקבלו תמורה בגין הצגת צילומיהם במסגרת התערוכה ו/או בקשר עם ביצוע פרסומי, ו/או בגין כל שימוש שייעשה על ידי עורכת התערוכה בהתאם להוראות תקנון זה.
   4. למען הסר ספק, יובהר כי אין בשימושים המורשים עורכת התערוכה, כאמור לעיל, כדי למנוע מהמשתתף לעשות שימוש בצילומים שהגיש.
   5. עורכת התערוכה ו/או ועדת השיפוט ו/או מי מטעמם לא יהא אחראי, במישרין ו/או בעקיפין לכל דרישות ו/או טענות ו/או תביעות, בין היתר בשל הפרת זכויות של צדדים שלישיים לרבות דיני זכויות יוצרים ו/או פגיעה בזכויות קניין רוחני ו/או העתקה ו/או פגיעה במוניטין ו/או בפרטיות של אדם ו/או כל זכות אחרת של צדדים שלישיים, הנגרם בקשר עם הצילומים שהוגשו לתערוכה. ככל שתעלה טענה ו/או דרישה ו/או תביעה כלפי עורכת התערוכה בקשר לצילום כלשהו, יהא המשתתף בתערוכה אחראי לבדו, במישרין ו/או בעקיפין, למלוא הנזקים, ההוצאות וההפסדים שייגרמו לעורכת התערוכה כתוצאה מטענה ו/או תביעה כלשהי כאמור, לרבות, בגין הפרת זכות יוצרים ו/או הפרת דיני קניין רוחני ו/או העתקה ו/או פגיעה במוניטין ו/או פגיעה בפרטיות המצולמים ו/או כל זכות אחרת של צדדים שלישיים. המשתתף בתערוכה יהא אחראי לשפות ולפצות את עורכת התערוכה, מיד עם דרישתה הראשונה, בגין הוצאות שיגרמו לה במסגרת הליכים משפטיים כאמור, ובגין הנזקים שיגרמו לה כתוצאה מהליכים אלו, לרבות הוצאות משפטיות ושכר עורך דין.
7. **אחריות המשתתף**
   1. כל המשתתף בתערוכה, ובכל הכרוך בה, עושה כן על אחריותו בלבד, ועורכת התערוכה ו/או מי מטעמה ו/או כל צד שלישי המשתף עמם פעולה בקשר עם התערוכה, לא יהיו אחראים לכל נזק, ישיר או עקיף, הפסד, הוצאה ואובדן רווח (לרבות נזקי גוף ועוגמת נפש) אשר ייגרמו למשתתף בכל הקשור לתערוכה הזו, לרבות ומבלי לגרוע מכלליות האמור, בכל הקשור לאופן ביצוע התערוכה, לעדכון תנאי התערוכה, ולכל החלטה ו/או פעולה אשר תקבל ו/או תעשה על סמך ההשתתפות בתערוכה.
   2. עורכת התערוכה לא תישא בכל אחריות כלפי המשתתף במקרה של מעשה ו/או מחדל של צד שלישי כלשהו, לרבות מחלוקת עם צד שלישי כלשהו בקשר עם התערוכה.
8. **הזכות לבטל או להשהות את התערוכה**

עורכת התערוכה שומרת על זכותה, הכפופה לשיקול דעתה הבלעדי, לבטל, לסיים, לשנות או להשהות את התערוכה ולמשתתפים לא תהיה כל טענה ו/או תביעה ו/או דרישה כתוצאה מכך.

1. **שונות**
   1. חל איסור מוחלט על המשתתפים לשלוח לעורכת התערוכה כל פריט ו/או חומר המפר כל דין או הסכם ו/או אשר פרסומו יהווה הפרה של כל דין או הסכם, לרבות אך לא רק חומרים אשר שימוש בהם ו/או פרסומם יהווה הפרה של זכויות יוצרים או כל זכות קניין רוחני אחרת; הפרה של דיני לשון הרע או הוצאת דיבה; הפרה של דיני העונשין בקשר עם פרסומי תועבה; הפרה של דיני הגנת הפרטיות; פגיעה ברגשות הציבור או כל חלק ממנו; או הפרת חוזה או חובת אמון או סודיות.
   2. עורכת התערוכה שומרת לעצמה את הזכות שלא לפרסם כל חומר אשר לדעתה קיים חשש כי הוא נופל לגדר החומרים המנויים לעיל, וכן כל חומר אשר לדעת עורכת התערוכה איננו הולם את מדיניות עורכת התערוכה ו/או את נושא התערוכה. והכל בשל האמור וכן מכל סיבה אחרת לפי שיקול דעתה הבלעדי של עורכת התערוכה וללא צורך לנמק פעולתה.
   3. עורכת התערוכה אינה מתחייבת שהתערוכה לא תופרע או תתקיים כסדרה ללא מגבלות או הפסקות, תנוהל ללא טעויות, תהיה חסינה מפני גישה לא מורשית, נזקים, קלקולים, אי דיוקים, שגיאות דפוס ותקלות, לרבות תקלות בחומרה, בתוכנה, בקווי התקשורת, רשת האינטרנט, רשת המחשבים, ציוד, רשת החשמל ומערכות השונות באמצעותן מתנהלת התערוכה. עורכת התערוכה לא תישא באחריות בקשר עם ו/או כתוצאה עם כל טענה ו/או תביעה ו/או דרישה אשר עניינה נזק ו/או הוצאה וכיו"ב אשר יגרם למשתתף ו/או לצדדים שלישיים עקב גישה לא מורשית ו/או קלקולים ו/או אי דיוקים ו/או שגיאות ו/או טעות, תקלה, איחור, השמטה, מחיקה, שיבוש, או כל כשל טכני הנובע ו/או הקשור במערכות ו/או בתערוכה, לרבות, אך לא רק, אי קליטת הרשמת המשתתף להשתתפות בתערוכה, שיבוש פרטי המשתתף וכיו"ב.
   4. עורכת התערוכה שומרת לעצמה את הזכות להפסיק את התערוכה לפני המועד הנקוב, בין היתר, כל אימת שתתרחש תקלה או אירוע שאינו בשליטתה.
   5. כותרות הסעיפים נועדו לנוחיות בלבד ולא יעשה בהם שימוש לפרשנות האמור בתקנון זה.
   6. על ידי השתתפותו בתערוכה הנ"ל מקבל על עצמו המשתתף את כל התנאים, החובות וההוראות המופיעים בתקנון זה ומתחייב לפעול בהתאם לחוק, לתקנון זה ולהחלטת עורכת התערוכה ועפ"י שיקול דעתה הבלעדי והסופי.
   7. עורכת התערוכה רשאית לפי שיקול דעתה הבלעדי, לבטל את התערוכה בכל עת והמשתתפים בה מוותרים על כל טענה ו/או דרישה בקשר לכך.
   8. עורכת התערוכה לא תישא בכל אחריות לכל נזק, פיסי או נפשי, מקרי, מיוחד או תוצאתי, אי נוחות, אבדן, עגמת נפש וכיוצא באלו תוצאות, ישירות או עקיפות שייגרמו למשתתף בתערוכה, לרכושו ו/או לכל צד שלישי, והזוכה מוותר על כל טענה, תביעה או דרישה כלפי עורכת התערוכה בקשר לכך.
   9. כל שאלה ועניין הקשורים לכתיבת, תוקף, פרשנות ואכיפת תקנון זה, או הקשורים לזכויות וחובות המשתתף ועורכת התערוכה בקשר עם התערוכה, יהיו כפופים לחוקי מדינת ישראל.
   10. המשתתף מתחייב כי לא תהיה לו כל טענה כלפי עורכת התערוכה ו/או למי מטעמה בקשר לתערוכה ו/או הליך התערוכה.
   11. סמכות השיפוט המקומית הבלעדית לכל עניין הנוגע לפרוש הוראות תקנון זה הינו בבתי המשפט המוסמכים בישראל.